CELEX: 62012TN0432
Language: fi
Date: 2012-09-26 00:00:00
Title: Asia T-432/12: Kanne 26.9.2012 — VTZ ym. v. neuvosto

24.11.2012   
            
            
               FI
            
            
               Euroopan unionin virallinen lehti
            
            
               C 366/38
            
         Kanne 26.9.2012 — VTZ ym. v. neuvosto
   (Asia T-432/12)
   2012/C 366/77
   Oikeudenkäyntikieli: englanti
   
      Asianosaiset
   
   
      Kantajat: Volžskij trubnyi zavod OAO (VTZ OAO) (Volzhsky, Venäjä); Taganrogskij metallurgičeskij zavod OAO (Tagmet OAO) (Taganrog, Venäjä); Sinarskij trubnyj zavod OAO (SinTZ OAO) (Kamensk-Uralsky, Venäjä) ja Severskij trubnyj zavod OAO (STZ OAO) (Polevskoy, Venäjä) (edustajat: asianajajat J.-F. Bellis, F. Di Gianni, G. Coppo ja C. Van Hemelrijck)
   
      Vastaaja: Euroopan unionin neuvosto
   
      Vaatimukset
   
   Kantaja vaatii unionin yleistä tuomioistuinta
   
               —
            
            
               Kumoamaan lopullisen polkumyyntitullin käyttöönotosta Venäjältä ja Ukrainasta peräisin olevien tiettyjen raudasta tai teräksestä valmistettujen saumattomien putkien tuonnissa asetuksen (EY) N:o 1225/2009 11 artiklan 2 kohdan mukaisen toimenpiteiden voimassaolon päättymistä koskevan tarkastelun jälkeen sekä toimenpiteiden voimassaolon päättymistä koskevan tarkastelumenettelyn päättämisestä Kroatiasta peräisin olevien tiettyjen raudasta tai teräksestä valmistettujen saumattomien putkien tuonnin osalta 26.6.2012 annetun neuvoston täytäntöönpanoasetuksen (EU) N:o 585/2012 (EUVL L 174, s. 5) kantajia koskevilta osiltaan
            
         
               —
            
            
               Velvoittamaan vastaajan korvaamaan oikeudenkäyntikulut.
            
         
      Oikeudelliset perusteet ja pääasialliset perustelut
   
   Kanteensa tueksi kantaja vetoaa neljään kanneperusteeseen.
   
               1)
            
            
               Ensimmäinen kanneperuste, jonka mukaan neuvosto on tehnyt ilmeisen arviointivirheen, rikkonut neuvoston asetuksen (EY) N:o 1225/2009 (1) (perusasetus) 3 artiklan 4 kohtaa ja loukannut yhdenvertaisen kohtelun periaatetta, koska se on lisännyt Venäjältä peräisin olevan tuonnin Ukrainasta peräisin olevaan tuontiin.
            
         
               2)
            
            
               Toinen kanneperuste, jonka mukaan neuvosto on uudelleen loukannut yhdenvertaisen kohtelun periaatetta ja tehnyt ilmeisen arviointivirheen rikkoen näin perusasetuksen 11 artiklan 2 kohtaa, koska se on katsonut, että toimenpiteiden peruuttaminen on vahingollista.
            
         
               3)
            
            
               Kolmas kanneperuste, jonka mukaan neuvosto on rikkonut perusasetuksen 9 artiklan 4 kohtaa ja 21 artiklaa ja yhdenvertaisen kohtelun periaatetta tekemällä ilmeisiä arviointivirheitä unionin intressiä arvioidessaan.
            
         
               4)
            
            
               Neljäs kanneperuste, jonka mukaan komissio on loukannut hyvän hallinnon periaatetta ja kantajien puolustautumisoikeuksia, koska se on jättänyt tutkimatta kantajien tutkintamenettelyn aikana esittämät perustelut ja koska se ei ole esittänyt niille asiaa koskevia olennaisia tosiseikkoja ja perusteluja, eikä se ole noudattanut perusteluvelvollisuutta, hyvän hallinnon periaatetta eikä kunnioittanut kantajien puolustautumisoikeuksia, koska se on antanut jäsenvaltioille tietoja asiasta ennen kuin se vastaanotti kantajien huomautukset ja koska se konsultoi neuvoa-antavaa polkumyyntikomiteaa ennen kantajien kuulemista.
            
         
      (1)  Polkumyynnillä muista kuin Euroopan yhteisön jäsenvaltioista tapahtuvalta tuonnilta suojautumisesta annettu neuvoston asetus (EY) N:o 1225/2009 (EUVL L 343, s. 51), sellaisena kuin se on muutettuna.